CELEX: 32016D0887
Language: el
Date: 2016-06-02 00:00:00
Title: Εκτελεστική απόφαση (ΕΕ) 2016/887 της Επιτροπής, της 2ας Ιουνίου 2016, για την τροποποίηση του παραρτήματος II της απόφασης 2007/777/ΕΚ όσον αφορά τον κατάλογο τρίτων χωρών ή περιοχών τρίτων χωρών από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων [κοινοποιηθείσα υπό τον αριθμό C(2016) 3215] (Κείμενο που παρουσιάζει ενδιαφέρον για τον ΕΟΧ)

4.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 148/6
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/887 ΤΗΣ ΕΠΙΤΡΟΠΉΣ
   της 2ας Ιουνίου 2016
   για την τροποποίηση του παραρτήματος II της απόφασης 2007/777/ΕΚ όσον αφορά τον κατάλογο τρίτων χωρών ή περιοχών τρίτων χωρών από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων
   
      
         [κοινοποιηθείσα υπό τον αριθμό C(2016) 3215]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει, μεταξύ άλλων, τους όρους για την εισαγωγή στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που έχουν υποβληθεί σε μία από τις επεξεργασίες που ορίζονται στο μέρος 4 του παραρτήματος II της λόγω απόφασης («τα εμπορεύματα»), καθώς και κατάλογο των τρίτων χωρών ή περιοχών τους από τις οποίες επιτρέπεται η εισαγωγή των εμπορευμάτων στην Ένωση.
            
         
               (2)
            
            
               Στις περιπτώσεις που οι τρίτες χώρες διαιρούνται σε περιφέρειες με σκοπό να περιληφθούν στον κατάλογο της απόφασης 2007/777/ΕΚ, οι περιφέρειες αυτές απαριθμούνται στο μέρος 1 του παραρτήματος II του εν λόγω κανονισμού.
            
         
               (3)
            
            
               Στο μέρος 2 του παραρτήματος II της απόφασης 2007/777/ΕΚ περιλαμβάνεται κατάλογος τρίτων χωρών ή περιοχών τους από όπου επιτρέπεται η είσοδος στην Ένωση αυτών των εμπορευμάτων, υπό την προϋπόθεση ότι έχουν υποστεί τις σχετικές επεξεργασίες που αναφέρονται στο εν λόγω μέρος του παραρτήματος II. Αυτές οι επεξεργασίες έχουν στόχο την εξάλειψη ορισμένων κινδύνων για την υγεία των ζώων οι οποίοι συνδέονται με τα συγκεκριμένα εμπορεύματα. Στο μέρος 4 του εν λόγω παραρτήματος παρουσιάζεται μία μη ειδική επεξεργασία «A» και ορισμένες ειδικές επεξεργασίες, «B» έως «F», οι οποίες καταχωρίζονται κατά φθίνουσα σειρά σοβαρότητας του κινδύνου για την υγεία των ζώων ο οποίος συνδέεται με το συγκεκριμένο εμπόρευμα.
            
         
               (4)
            
            
               Η Αργεντινή και η Βραζιλία έχουν ζητήσει να συμπεριληφθούν στο μέρος 2 του παραρτήματος II της απόφασης 2007/777/ΕΚ ως χώρες από τις οποίες επιτρέπεται η εισαγωγή των εμπορευμάτων κατοικίδιων βοοειδών από όλα τα τμήματα της επικράτειάς τους από τα οποία επιτρέπεται ήδη η εισαγωγή στην Ένωση νωπού κρέατος των ζώων του ίδιου είδους, όπως περιγράφεται στο μέρος 1 του παραρτήματος II του κανονισμού (ΕΕ) αριθ. 206/2010 της Επιτροπής (3).
            
         
               (5)
            
            
               Καθώς τα εμπορεύματα που πρόκειται να εισαχθούν στην Ένωση πρέπει να υποβάλλονται σε επεξεργασία που ορίζεται στο μέρος 4 του παραρτήματος II της απόφασης 2007/777/ΕΚ, η περιγραφή των περιφερειοποιημένων περιοχών της Αργεντινής και της Βραζιλίας για τα εμπορεύματα οι οποίες αναφέρονται ως AR-1, AR-2 και BR-2 στο μέρος 1 του παραρτήματος II της απόφασης 2007/777/ΕΚ θα πρέπει να τροποποιηθεί ώστε να ευθυγραμμιστεί με την περιφερειοποίηση που εφαρμόζεται στην Αργεντινή και τη Βραζιλία για την εισαγωγή στην Ένωση νωπού κρέατος κατοικίδιων βοοειδών που περιγράφεται στο μέρος 1 του παραρτήματος II του κανονισμού (ΕΕ) αριθ. 206/2010.
            
         
               (6)
            
            
               Επιπλέον, η Βραζιλία ζήτησε να εγκριθεί μια νέα περιοχή της Βραζιλίας για την εισαγωγή στην Ένωση εμπορευμάτων που λαμβάνονται από εγχώρια βοοειδή και υποβάλλονται στην ειδική επεξεργασία «B», όπως ορίζεται στο μέρος 4 του παραρτήματος II της απόφασης 2007/777/ΕΚ. Λαμβάνοντας υπόψη ότι η εν λόγω περιοχή είναι μέρος της επικράτειας της Βραζιλίας που αναγνωρίζεται ως απαλλαγμένη από τον αφθώδη πυρετό (FMD) (4) χωρίς εμβολιασμό από τον Παγκόσμιο Οργανισμό για την Υγεία των Ζώων (OIE) και την εφαρμογή της συγκεκριμένης επεξεργασίας «B» στα εν λόγω εμπορεύματα, η εν λόγω περιοχή πρέπει να εγκριθεί για την εισαγωγή των εμπορευμάτων στην Ένωση.
            
         
               (7)
            
            
               Ως εκ τούτου, το εν λόγω τμήμα του εδάφους της Βραζιλίας θα πρέπει να περιλαμβάνεται στο μέρος 1 του παραρτήματος II της απόφασης 2007/777/ΕΚ ως BR-4. Στα φορτία εμπορευμάτων που λαμβάνονται από εγχώρια βοοειδή από την περιοχή της Βραζιλίας που αναφέρεται ως BR-4, πρέπει να επιτραπεί η εισαγωγή στην Ένωση, με την επιφύλαξη της ειδικής επεξεργασίας «B», όπως ορίζεται στο μέρος 4 του εν λόγω παραρτήματος και, ως εκ τούτου η BR-4 θα πρέπει να καταχωριστεί στο μέρος 2 του εν λόγω παραρτήματος.
            
         
               (8)
            
            
               Ως εκ τούτου, τα μέρη 1 και 2 του παραρτήματος II της απόφασης 2007/777/ΕΚ θα πρέπει να τροποποιηθούν αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Ιουνίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      (3)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/
   
      ΠΑΡΑΡΤΗΜΑ
      Το παράρτημα II της απόφασης 2007/777/ΕΚ τροποποιείται ως εξής:
      
                  1.
               
               
                  Στο μέρος 1, οι καταχωρίσεις για την Αργεντινή και τη Βραζιλία αντικαθίστανται από το ακόλουθο κείμενο:
                  
                              «Αργεντινή
                           
                           
                              AR
                           
                           
                              01/2004
                           
                           
                              Ολόκληρη η χώρα.
                           
                        
                              AR-1
                           
                           
                              02/2016
                           
                           
                              Τα εδάφη που καθορίζονται στο AR-1 και AR-3 στο μέρος 1 του παραρτήματος II του κανονισμού (ΕΕ) αριθ. 206/2010.
                           
                        
                              AR-2
                           
                           
                              02/2016
                           
                           
                              Τα εδάφη που καθορίζονται στο AR-2 στο μέρος 1 του παραρτήματος II του κανονισμού (ΕΕ) αριθ. 206/2010.
                           
                        
                              Βραζιλία
                           
                           
                              BR
                           
                           
                              01/2004
                           
                           
                              Ολόκληρη η χώρα.
                           
                        
                              BR-1
                           
                           
                              01/2005
                           
                           
                              Οι πολιτείες Rio Grande do Sul, Santa Catarina, Paraná, São Paulo και Mato Grosso do Sul.
                           
                        
                              BR-2
                           
                           
                              02/2016
                           
                           
                              Τα εδάφη που καθορίζονται στο BR-1, BR-2, BR-3 και BR-4 στο μέρος 1 του παραρτήματος II του κανονισμού (ΕΕ) αριθ. 206/2010.
                           
                        
                              BR-3
                           
                           
                              01/2005
                           
                           
                              Οι πολιτείες Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina και São Paulo.
                           
                        
                              BR-4
                           
                           
                              01/2016
                           
                           
                              Distrito Federal, πολιτείες Arce, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas και Sergipe.»
                           
                        
            
                  2.
               
               
                  Στο μέρος 2 προστίθεται η ακόλουθη γραμμή στην καταχώριση για τη Βραζιλία:
                  
                              «Βραζιλία BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX»